Marco van Basten
Store norske leksikon,Sport og spill,Ballsport,Fotball,Nederlandsk fotball
Marco van Basten er en pensjonert nederlandsk fotballspiller som hadde posisjonen spiss for AFC Ajax, AC Milan og Nederlands landslag.
Van Basten regnes for en av tidenes beste spisser. Han ble Europamester med Nederland i 1988, da de slo Sovjetunionen 2–0 i finalen på Olympiastadion i München. Van Basten skåret et spektakulært mål på volley i finalens andre omgang. UEFA regner målet til nederlenderen for et av de fineste i EMs historie. Klubbkarriere  Van Basten begynte sin profesjonelle karrière for Ajax sommeren 1982. Han fikk sin debut for klubben bare atten år gammel. Spissen ble toppskårer i Erdivisie sesongene 1983/1984 (28 mål), 1984/1985 (22 mål), 1985/1986 (37 mål) og 1986/1987 (31 mål). Han var med å vinne Erdivisie og KNVB cup (Den nederlandske cupen) tre ganger hver. Da Lokovmotive Leipzig møtte Ajax i finalen i Cupvinnercupen 13. mai 1987 på Olympiastadion i Athen, skåret han kampens eneste mål.Van Bastens utrolige avslutningsegenskaper gjorde at en rekke europeiske storklubber fattet interesse for spissen. Van Basten spilte tilsammen 154 kamper og skåret 142 mål for Ajax. Foran sesongen 1987/1988 skrev han under for AC Milan. Det samme gjorde Ruud Gullit som hadde hatt stor suksess i PSV Eindhoven. Overgangen til de to nederlenderne, sammen med landsmannen Frank Rijkaard som kom året etter, markerte starten på AC Milans mest suksessrike periode i klubbens historie. Milans nummer ni var med å vinne Serie A i 1988, 1992 og 1993 samt Europacupen for serievinnere i 1989 og 1990.Van Basten ble toppskårer i Serie A sesongene 1989/1990 (19 mål) og 1991/1992 (25 mål). Van Basten vant Ballon d'Or tre ganger mens han hadde Stadio Giuseppe Meazza som hjemmebane. 24. mai 1989 møtte AC Milan rumenske FC Steaua Bucureşti i finalen i Serievinnercupen som ble spilt på Camp Nou foran 80 000 tilskuere. AC Milan vant 4-0. Van Basten skåret to av målene. Ruud Gullit lagde de to andre. Van Basten spilte sin siste kamp for Milan i 26. mai 1993. AC Milan møtte Olympique Marseille i finalen i Serievinnercupen på Olympiastadion i München. Milan tapte 0-1. Van Basten var da bare 28 år gammel. De to påfølgende sesongene var han plaget av skader i ankelen og var ute av laget da Milan i 1994 vant den hjemlige ligaen og Mesterligaen. Den 17. august 1995 ble det kalt inn til pressekonferanse på AC Milans kontorer. Van Basten, som var blitt 31 år, fortalte at hans tid i Milan var over. Da Van Basten entret Stadio Guiseppe Meazza dagen etter, sto hele stadion og takket av en av fotballhistoriens mest elegante og kliniske avsluttere. På bannere inne på stadion sto det «Grazie Marco.» Van Basten var tydelig rørt. «Steinansiktet» Fabio Capello, som hadde tatt over treneransvaret for Milan etter Arrigo Sacchi, felte flere tårer fra trenerbenken. Van Basten, omtalt som «Svanen fra Utrecht», fikk 201 kamper og skåret 124 mål for AC Milan (147 kamper/90 mål i Serie A). Landslagskarriere Van Basten debuterte for det nederlandske landslaget 7. september 1983 i en EM-kvalifiseringskamp mot Island, atten år gammel. Under EM i Tyskland i 1988 ble Marco van Basten turneringens toppskårer med fem mål. Han var svært delaktig i at Nederland vant EM-finalen under ledelse av manager Rinus Michels. Europamesterskapet er Nederlands eneste mesterskapstittel. Van Basten var i Nederlands tropp da VM ble spilte i Italia 1990.Han står oppført med 58 landskamper og 24 mål. Managerkarriere Fra 2004 til 2008 var han landslagssjef for Nederland, i årene 2008–2009 manager for Ajax, 2012–2014 Heerenveen og 2014–2015 AZ Alkmaar. (I Alkmaar var han også assisterende manager). Han hadde også stillingen asstsierende manager for Nederland fra 2015 til 2016. Meritter  Erdivisie (3): 1981/1982, 1982/1983, 1984/1985 Nederlandsk cupmester (3): 1983, 1986, 1987 UEFA-cupen (1): 1986/1987 Serie A (3): 1987/1988, 1991/1992 1992/1993 Italiensk supercupmester (2): 1988, 1992 Serievinnercupen (2): 1989, 1990 UEFA-supercup (2): 1989, 1990 Interkontinental cup (2): 1989, 1990 EM-gull (1): 1988 Les mer i Store norske leksikon Johan Cruyff Ronald Koeman Eksterne lenker AC Milans offsielle hjemmesider